b'\n_START_ARTICLE_\nIsabel Oliver Cuevas\n_START_SECTION_\nTraject\xc3\xb2ria\n_START_PARAGRAPH_\nLa formaci\xc3\xb3 professional d\'Oliver s\'inicia al comen\xc3\xa7ament dels anys setanta quan comen\xc3\xa7a a experimentar amb la pintura figurativa, g\xc3\xa8nere que comen\xc3\xa7aria a definir, llavors, el seu recorregut visual i art\xc3\xadstic. En 1971, Oliver es va unir a Equip Cr\xc3\xb2nica, grup de pintors espanyols que va estar actiu entre els anys 1964 i 1981. Durant els quatre anys que va treballar amb el grup, van intentar apropiar-se dels mitjans de comunicaci\xc3\xb3 amb la finalitat de transmetre la seua disconformitat amb el panorama pol\xc3\xadtic espanyol de llavors, mitjan\xc3\xa7ant les seues obres pict\xc3\xb2riques. Abans i durant aquest per\xc3\xadode, Oliver seguia treballant Individualment q\xc3\xbcestionant el paper de la dona en la societat espanyola en aquests dies; la qual cosa queda reflectida en la s\xc3\xa8rie "Les Dones" 1970-3._NEWLINE_A partir de 1988 va aconseguir pla\xc3\xa7a com a professora titular d\'Universitat de la Universitat Polit\xc3\xa8cnica de Val\xc3\xa8ncia de l\'\xc3\xa0rea de coneixement Pintura, adscrita al Departament de Pintura d\'aquesta Universitat.\n_START_SECTION_\nObra\n_START_PARAGRAPH_\nL\'obra, fins avui, d\'Isabel Oliver podria dividir-se en tres etapes. _NEWLINE_Des del 1971-1975: Col\xc2\xb7laboraci\xc3\xb3 amb el grup Equip Cr\xc3\xb2nica, en el qual q\xc3\xbcestionaven mitjan\xc3\xa7ant les seues obres pict\xc3\xb2riques el que significava ser espanyol._NEWLINE_1971-1973. S\xc3\xa8rie \xe2\x80\x9cLa Dona\xe2\x80\x9d: Paral\xc2\xb7lelament a la seua cooperaci\xc3\xb3 amb l\'Equip Cr\xc3\xb2nica, treballa a trav\xc3\xa9s de la seua obra la tem\xc3\xa0tica exclusiva de la situaci\xc3\xb3 femenina, constituint una clara protesta i reivindicaci\xc3\xb3 en aquest sentit. En aquesta intervenci\xc3\xb3 l\'artista retrata dones en circumst\xc3\xa0ncies dom\xc3\xa8stiques o imaginaris amb l\'objectiu de fer una cr\xc3\xadtica exhaustiva del seu paper en la societat espanyola i com la cultura comercial incidia directament en les aparences i la feminitat de la dona. Obres com \xe2\x80\x9cLa Fam\xc3\xadlia\xe2\x80\x9d, i \xe2\x80\x9cFeli\xc3\xa7 reuni\xc3\xb3\xe2\x80\x9d, on es representen escenes dom\xc3\xa8stiques en les quals l\'aparen\xc3\xa7a i la fa\xc3\xa7ana sostinguda de la persona estan regides per les normes i comportaments socials de l\'\xc3\xa8poca, en formen part de la s\xc3\xa8rie._NEWLINE_Des de 1990 fins al present: Isabel Oliver, com ella b\xc3\xa9 afirma, deixa enrere el concepte pop per introduir-se en la concepci\xc3\xb3 del temps. Amb la utilitzaci\xc3\xb3 de materials nous i la inserci\xc3\xb3 de nous objectes quotidians en les seues obres, l\'artista se submergeix en la representaci\xc3\xb3 dels temps passats i el present, amb la contemplaci\xc3\xb3 d\'un temps futurista, en un mateix espai. Malgrat haver resultat ser una gran pionera en el panorama art\xc3\xadstic espanyol de la segona meitat del segle passat, la seua obra art\xc3\xadstica no ha rebut tot el reconeixement que es mereix.\n_START_SECTION_\nExposicions de participaci\xc3\xb3 col\xc2\xb7lectiva\n_START_PARAGRAPH_\n1980- NEW YORK SCENE. Nova York EUA._NEWLINE_1997- HETEROG\xc3\x88NIA. _NEWLINE_Centre Cultural Espa\xc3\xb1ol. Miami. EUA.      _NEWLINE_Museu de Belles arts de Quer\xc3\xa9taro. M\xc3\xa8xic.            _NEWLINE_Centre Cultural de Cadereita. M\xc3\xa8xic. _NEWLINE_2002-03 - S\xc3\x93N DONES. Museu de la Ciutat. Val\xc3\xa8ncia. _NEWLINE_2011- FEMEN\xc3\x8d PLURAL. 1999-2011. Reials Drassanes de Val\xc3\xa8ncia. _NEWLINE_2012 -100 ANYS EN FEMEN\xc3\x8d. Centro Conde Duque. Madrid.  _NEWLINE_OBRA EN MUSEU- Museu d\'Art Contemporani Vicent Aguilera Cerni. Vilafam\xc3\xa9s, Castell\xc3\xb3.'